section_heading: Mini stripovi He-man i Gospodari svemira
paragraph_text: desno|mini|250px|Animacijske skice Teele iz animirane serije "Gospodari svemira" Originalne figurice "Gospodara svemira" prodavale su se uz dodatak mini stripova u kojima je davana priča koja uključuje lik uz koji je prodavana. Radnja prvih mini stripova u mnogočemu se razlikuje od kasnije temeljne priče. Prema prvotnoj priči, He-Man je bio barbarski ratnik koji je lutao Eternijom nakon Velikog rata, dok je u kasnijim epizodama, njegov pravi identitet onaj princa Adama, sina kralja Randora i kraljice Marlene koji živi u kraljevskoj palači Etronosa. U pričama o tzv. divljoj Eterniji, Skeletor je bio demon iz druge dimenzije koji je propao kro međudimenzijski portal na Eterniju. Uskoro je shvatio da dvorac Siva Lubanja krije moć dovoljno jaku za otvaranje međudimenzionalnog portala te je odlučio osvojiti zamak, otvoriti portal uz pomoću spojene dvije polovice Mača Moći i dovesti svoju rasu kroz njega kako bi mogao pokoriti Eterniju. U tome ga nastoji spriječiti Božica, čarobnica dvorca Siva Lubanja, pravim imenom Teela-Na, žena zelene boje kože s oklopom i kacigom u obliku zmije. Ona je bila prva verzija kasnije Čarobnice iz dvorca Sive Lubanje. Kako bi onemogućila Skeletorov plan, dala je magični oklop te sjekiru i štit He-Manu. Tek kasnije He-Man je došao u posjed jedne polovice Mača moći.